
Vízenergia hőhasznosítása – statisztika a hőszivattyúzásért

A legtöbb tudományos eredmény akkor születik, amikor a kutató több 

diszciplínában dolgozik és egyik diszciplínában szerzett tudását, 

eredményeit átviszi egy másik – talán távoli – diszciplínába.
 

Harsányi János (1920–2000)
A Budapesti Víz Világtalálkozó 2013. október 8–11. között lesz megrendezve az ENSZ égisze alatt. A „fenntartható energetika fejlesztéséért” egy megfontolandó ajánlás a Világtalálkozó üzenetéhez. Évenkénti statisztika bevezetését javasolja a kivitelezett hőszivattyús rendszerek hőforrásairól a Nemzetközi Energia Ügynökségnek, az IEA részére. 
Ismeretes, hogy a víz a Föld napsugárzás által körforgásban tartott, folytonosan megújuló energiahordozója. A hőenergiát vagy valamely anyagnak (folyadéknak, gáznak vagy szilárd testnek) a hőmérsékletét az őt alkotó részecskék mozgásának sebessége határozza meg.

Energiahordozó
: az az anyag, amelynek számottevő energiatartalma van, illetve rendeltetése szerint főként energetikai célokat szolgál, függetlenül attól, hogy az energia melyik fajtájának (hőenergia stb.) felszabadítása révén hasznosítható.

Megújuló energiaforrás
: olyan energiaforrás, amely a természeti folyamatok során folyamatosan rendelkezésre áll, nevezetesen a felszíni, felszín alatti vizek, és külső levegő (gőz-halmazállapotú vizet tartalmaz), vagy újratermelődik, nevezetesen a szennyvíz, a csurgalékhévíz, az elfolyó vizek és a használt, (épületből) eltávozó levegő.

Lényegre törően meg kell állapítani, hogy az embereknek nem kilowattórákra, fára, szénre, olajra vagy gázra van szüksége, hanem fűtésre, hűtésre, higiéniára. Ezeket a közvetlen szükségletet a hőenergiával kapcsolatos szolgáltatások jelentik. A különböző fűtési megoldások között a hőszivattyús technika kiemelkedő minőségi előnyei: nincs helyi károsanyag-kibocsátása
, megújuló energiát hasznosít, illetve Reményi Károly akadémikus nyomán
 természeti közvetlen energiát, és használata az energiahatékonyság növekedését jelenti. A hőszivattyús fűtés olcsóbb, mint az olaj- vagy gázfűtés, és megtérülési ideje rövid.
A hőszivattyú jellemzője: az üzemeltetésére, ill. a működésére bevezetett villamos energiát 

– természeti közvetlen energiaforrás felhasználásával – megtöbbszörözi, napjainkban 3,0–7,0-szeresére. Napjaink leghatékonyabb műszaki eszköze annak, hogy energiát takarítsunk meg. „A hőszivattyú egyike azon alternatív technológiáknak, amelyek jelentősége nem elsősorban a hagyományos megújuló energia kategóriák keretei közé szorított értékelésével, hanem a technológia sokszínűségével, hatékonyságával és a benne rejlő lehetőségek alapján értelmezhető.” Írja dr. Farkas István egyetemi tanár a „Hőszivattyús rendszerek. Heller László születésének centenáriumára” című szakkönyv 8. oldalán (ISBN 978-963-06-7574-1, English version: ISBN 978-963-06-8297-8).
� Marx György: A MARSLAKÓK ÉRKEZÉSE (340. oldal). Akadémiai Kiadó, Budapest, 2000.


� Magyar statisztikai évkönyv, 2009 (286. oldal). Központi Statisztikai Hivatal, 2010.


� Magyar statisztikai évkönyv, 2009 (286. oldal). Központi Statisztikai Hivatal, 2010.


� A levegősszennyezés a veszélyes anyagok olyan mértékű szintemelkedése hatására jön létre, amely meghaladja a légkör természetes öntisztulási képességét. A belső téri levegőszennyezettséget már a Világbank 1993-as jelentése is különösen fontos megoldásra váró általános környezeti gondnak tekintette. 2013-at pedig a Levegő Évének nyilvánította az Európai Unió. 


Ezúton felhívjuk a figyelmet az égetéssel kapcsolatos légszennyezésre.

